
OPĆINSKI SUD U TRAVNIKU 

Broj: 51 0 Ip 069363 23 Ip 2
Travnik, 30.9.2024. godine 
Općinski sud u Travniku, stručni saradnik Aida Peco, u izvršnom predmetu tražioca izvršenja Orbico d.o.o. Sarajevo, ul. Lužansko poljo br. 7, Sarajevo zastupano po Advokatskom društvu Eterović d.o.o. Sarajevo protiv izvršenika Trgocommerce d.o.o. Novi Travnik zastupano po zakonskom zastupniku Dariu Martinović zbog izvršenja radi naplate novčanog potraživanja, vrijednost spora 525,000.00 KM donio je van ročišta, dana 30.9.2024. godine slijedeći

Z A K L J U Č A K

1. ODREĐUJE SE PRVO ROČIŠTE za javnu prodaju nepokretnosti vlasništvo izvršenika sa dijelom 1/1 na nekretnini u A listu pod II, upisane u ZK uložak broj: 293 k.o. NP_Novi Travnik, kuća i zgrada ukupne površine od 18,00m2.
2. Prodaja predmetne nekretnine, koja će se izvršiti usmenim javnim nadmetanjem, se određuje za dan utorak 19.11.2024.godine, sa početkom u 10,00 sati, u zgradi ovog suda, ured broj 63. 

3. Na nekretnini izvršenika, iz tačke 1. ovog zaključka, uknjiženo je založno pravo, radi osiguranja novčanog potraživanja u korist tražioca izvršenja, prema 051-0-Dn-24-000344 od 27.2.2024. godine, a na osnovu Rješenja ovog suda broj 51 0 Ip 069363 23 Ip 2
od 1.2.2024. godine. 

4. Vrijednost nekretnine izvršenika iz tačke 1. ovog zaključka utvrđena je na osnovu nalaza i procjene stalnog sudskog vještaka građevinske struke Borisa Marić od 7.8.2024. godine, u iznosu od 47.205,13 KM, na koju stranke nisu imale primjedbi. 

5. Na prvom ročištu za javno nadmetanje nekretnina iz tačke 1. ovog zaključka se ne može prodati ispod polovine utvrđene vrijednosti. Početne ponude za prvo ročište na iznose manje od polovine utvrđene vrijednosti neće biti razmatrane. 

6. Poreze i takse u vezi prodaje snosi kupac.

7. Na javnoj prodaji mogu učestvovati sve pravne i fizičke osobe, osim osoba navedenih u članu 88. Zakona o izvršnom postupku, a dužna su prije ročišta za prodaju na ime osiguranja uplatiti iznos od jedne desetine određene vrijednosti nepokretnosti, s tim što osiguranje ne može iznositi više od 10.000,00 KM i prije početka ročišta sudu su dužni predati uplatnicu iz koje je vidljivo da su osiguranje platile na depozitni račun Općinskog suda Travnik, otvoren kod Asa Banka d.d. Sarajevo, račun broj: 1341130360000194.

8. Od polaganja osiguranja oslobođen je tražilac izvršenja. 

9. Kupac je dužan položiti cijenu u roku od 15 dana, od dana objavljivanja zaključka o prodaji nekretnine najpovoljnijem ponuđaču. 

10. Ako kupac u određenom roku ne položi prodajnu cijenu, sud će zaključkom proglasiti prodaju tom ponuđaču nevaljanom i novim zaključkom odrediti da je nepokretnost prodana drugom najpovoljnijem ponuđaču, koji treba da, u roku koji odredi sud, a koji ne može biti duži od 30 dana od dana prijema tog zaključka, deponuje prodajnu cijenu. Ukoliko i drugi ponuđač ne položi prodajnu cijenu u predviđenom roku, sud će ova pravila primijeniti i na trećeg ponuđača. 

11. Ponuđačima čija ponuda nije prihvaćena, osim za tri najbolja ponuđača, osiguranje će se vratiti odmah nakon zaključenja javne prodaje. 

12. Ovaj zaključak će biti objavljen na oglasnoj ploči suda. Stranke mogu o svom trošku objaviti ovaj zaključak u sredstvima javnog informiranja, odnosno da o zaključku obavijeste osobe koje se bave prodajom nepokretnosti. 

13. Ovaj zaključak će biti dostavljen strankama, na oglasnu ploču suda i nadležnom organu porezne uprave. 

Stručni saradnik

Aida Peco, s.r.
Pravna pouka: Protiv ovog zaključka nije dozvoljen pravni lijek.
